ངས་ཁོང་ལ་ཉེ་ཆར་བོད་རྒྱལ་ཡོངས་རང་བཙན་ལྷན་ཚོགས་ཀྱིས་ནིའུ་ཡོག་གྲོང་ཁྱེར་དུ།ཕྱི་ལོ་༡༩༡༨ལོའི་ཟླ་༤པའི་ཚེས་༢༩ཉིན་ཆབ་མདོར་བོད་དམག་གིས་རྒྱ་དམག་ཕམ་ཉེས་བཏང་ཁམས་པ་ཚོས་དུས་སྐབས་དེར་ས་རྟའི་སྐལ་བ་ཞེས་རྗེས་དྲན་བྱེད་ཀྱི་ཡོད་ནས་ལོ་༡༠༠འཁོར་བའི་དུས་དྲན་སྲུང་བརྩི་བྱས་སྐོར་འགྲེལ་བཤད་ཞུས་པ་ཡིན།༧གོང་ས་མཆོག་གིས་ལོ་རྒྱུས་ཀྱི་གནད་དོན་དེ་ཐོས་མྱོང་བ་དྲན་བྱུང་གསུངས་ནས།རང་གི་སྤོ་སྤོ་དམག་འཁྲུག་དེའི་སྐབས་དམག་དཔོན་ཞིག་མིན་ནམ་ཞེས་དྲིས་ནས།ལས་བྱེད་གཉིས་པོ་དེར་ཞལ་བསྐོར་ནས་མདའ་དཔོན་བཀྲས་མཐོང་ལ་དགྲ་བོ་འདུལ་བའི་དམིགས་བསལ་ནུས་པ་ཡོད་སྐོར་གྲགས་མྱོང་བ་དང་།ངས་༧གོང་ས་མཆོག་གིས་ཚིག་ཏན་ཏན་གང་གསུངས་པ་དྲན་གྱི་མི་འདུགདམག་དཔོན་གཞན་རྣམས་ཀྱིས་ཁ་གཏད་གཅོག་མ་ཐུབ་སར་མདའ་དཔོན་བཀྲས་མཐོང་གིས་རྒྱ་མི་ཕམ་ཉེས་བཏང་ཐུབ་སྐོར་གསུངས་སོང་།